**ČETRTEK, 23. 4. 2020**

Dragi osmi,

spodaj vam posredujem rešitve. Upam, da vam odvisniki ne delajo prevelikih težav.

Zdaj, ko nam grejo odvisniki tako dobro, bomo naredili še dva. Začeli bomo z **dopustnim** odvisnikom, ki smo ga včeraj potipali že na našem videu srečanju. Spodnjo definicijo zapišite v zvezek.

**DOPUSTNI ODVISNIK**

Nam pove, da dejanje iz glavnega stavka poteka kljub drugačnemu pričakovanju . Po njem se vprašamo z vprašanjem, ki je sestavljeno iz vprašalnice KLJUB ČEMU in glavnega stavka.

Primer: Maja je bila na Triglavu, čeprav nima veliko kondicije.

Vprašanje: Kljub čemu je bila Anja na Triglavu? Odgovor (dopustni odvisnik): čeprav nima veliko kondicije .

Za vajo boste naredili naloge 1, 2, 3, 4, 5 in 6 na straneh 45 in 46. Rdeč okvirček pri nalogi 2 prepišite v zvezek. Rešitev je 'dopustni'. Naslov poglavja je dopustni odvisnik.

Pa še pripomba. Prevzete besede in nasvet strokovnjaka bom spraševala takrat, ko bomo to vzeli.

Lepo vas pozdravljam,

učiteljica Urša



